Fiñval a ra atmosferenn diavaez Yaou  hervez un troiadur diferañsiel, remerket evit ar wech kentañ gant Jean-Dominique Cassini e 1690. Troiadur atmosferenn bolel Jupiter a bad e-tro 5 munutenn muioch evit hini an atmosferenn gehederel. En tu-hont da se ez eus aridennadoù koumoulennoù a red a-hed serten ledennoù en tu enep dar pennavelioù. An avelioù a chell tizhout 600 km/e. Dont a rafe ar sistem avelioù-mañ eus gwrez diabarzh ar blanedenn. Diwar an interaksionoù etre ar sistemoù redoù-se e teu arnevioù ha strafuilhoù a-blasoù, evel an Tarch Ruz Bras, hag a zo dioutañ un ovalenn ledan a 12 000 km war 25 000 km ha stabil-tre : gwelet oa bet dija gant Cassini tri chantved zo. Tarchoù bihanoch zo bet evezhiet ivez.